Söyülən, təhqir edilən təkcə mən deyiləm ki. Yüngülvari uğur qazanan hər kəs söyülür bu ölkədə. Peşman edilir. Jurnalistikada, siyasətdə, ədəbiyyatda və b. sahələrdə bir balaca önə çıxan hər kəs qaragüruh dəstələri tərəfindən ictimai rəydə linç edilir. Sayca qat-qat artıq olan o pislik sürüsü heç bir hədd tanımadan, durmadan bizi təhqir edir, gözdən salmağa çalışır. Bu sürü əlindən gələni edir ki, Azərbaycan toplumunda keyfiyyət dəyişikliyi daha yüksək mərhələyə adlamasın, əksinə, geri getsin, aşağı ensin. Həm də bu zümrənin ünsürləri iddia edir ki, Azərbaycanda normal demokratiya yoxmuş.